"කෑගල්ලෙ ටවුන් හෝල් එක නොහොත් නගර ශාලාව තියෙන්නෙ පොලීසියත් එක්කම පහළින් කොළඹ නුවර පාර අද්දරම.පොලීසියෙ ජීප් එහෙම නවත්තන ( ඒ දවස්වල තිබ්බෙ වැඩි හරියක්ම අර පරණ මොඩල් එකේ ලෑන්ඩ් රෝවර් ) ගරාජ් එකේ පිටිපස්ස බිත්තියෙ ලොකු අකුරින් ලියල තිබ්බ මෙහෙම  " ඔබේ වේගය මරුවා කැඳවයි " කොළඹ - නුවර පාරෙ යන එන රියදුරන්ට බොහොම අගේට මේ අවවාදාත්මක වාක්‍යය පේනව.ටවුන් හෝල් එක පිටිපස්සට වෙන්ට තිබ්බ නගර සභා පුස්තකාලෙ.